Christian Falster

Christian Falster (født 1690, død 1752) var dansk skolemann og klassisk filolog. 

Som 22-årig kom han til Ribe Katedralskole som konrektor, og det lyktes ham gjennom et langt liv å styrke og forbedre skolen, samtidig med at han fikk et europeisk ry som latinsk filolog. Han ble skolens rektor i 1723 og fikk oppført en ny skolebygning samt innrettet et godt bibliotek (som stadig danner grunnstammen i katedralskolens bibliotek). 

Samtidig med Ludvig Holberg utgav han (1721) begynnelsen til danske satirer, som fortsatte i årene deretter. Europeisk kjent ble han for sine essays, Amoenitates philologicae, som utkom i Amsterdam i tre bind 1729–1732 (på dansk «Lærdoms Lystgaard», overs. av Jørgen Olrik 1919) og som er blitt sammenlignet med Holbergs Epistler.

Referanser

Kategori:Danske sakprosaforfattere
Kategori:Danske dramatikere
Kategori:Danske lyrikere
Kategori:Essayister
Kategori:Danske filologer
Kategori:Danske pedagoger
Kategori:Personer fra Lolland